GiliGold/VAD_KnessetCorpus huggingface dataset:
<בני רגב: עיר מעורבת – דתיים, חילונים וערבים.
<בני רגב: ותודה לאל, אני חושב שאנחנו דוגמה במדינת ישראל איך הציבור הערבי, והיהודי והדתי חיים ביחד.
<בני רגב: אני אומר את זה באחריות.
ישראל אייכלר: לא אמרו לכם שאתם משפחה חלשה ולא רוצים אתכם - - -
מירי רגב: אבל הוא לא אמר שהוא לא רוצה אתכם.
מירי רגב: חבר הכנסת ישראל אייכלר, הוא לא אמר שהוא לא רוצה אתכם.
ישראל אייכלר: זה מה שהוא - - -
<אלווירה קוליכמן: ממש לא.
מירי רגב: ותיכף נעשה סדר פה בדברים ונראה איך ניצור איזשהו פאזל נכון, שכולם יהיו מרוצים מזה.
מירי רגב: אבל רק תנו לנו להתקדם.
מירי רגב: הוא בסוף ראש העיר.
מירי רגב: בסוף המפתח אצלו, וצריך ללכת איתו לגמישות ולראות איך ביחד - - -
ישראל אייכלר: אבל מי שצמח מבית עני לא יכול להגיד לאנשים אחרים על חלשים.
מירי רגב: אבל אני לא חושבת שהוא יורק מכוס שהוא שתה ממנה מים.
מירי רגב: מעולם.
<בני רגב: הבעיה של לוד, ואני אומר את זה באחריות, אתם מכירים את זה, רוב חברי הכנסת והשרים שהיו, היא לא בעיה של עוד מדרכה ועוד כיכר ועוד תשתיות.
<בני רגב: הבעיה של לוד – איך לחזק את העיר הזאת.
<בני רגב: הסוציו-אקונומי שלנו, לצערי, כאשר בנו את שוהם ומודיעין, רוב הציבור החזק ואפילו הבינוני עברו לשם.
<בני רגב: אני אומר לכם את זה באחריות, כואב לי לומר את זה, למרות שהילדים שלי, והנכדים שלי, ואני גר שם בלוד, ואני אחיה לנצח בלוד, ואני גאה בעיר הזאת.
<בני רגב: מה שכואב לי – לחזק את העיר הזאת.
<בני רגב: ואני חלילה לא רוצה לפגוע בחרדים בשבילי.
<בני רגב: יש לי ידידים חרדים.
<בני רגב: באמת, מכל הלב.
<בני רגב: והם יעידו על כך.
<בני רגב: כראש עיר עשיתי רבות למען הציבור החרדי.
<בני רגב: אבל אני רק רוצה להבין, ואני אומר לכם את זה ולחבר הכנסת אריאל אטיאס: - -
<רפאל קטשווילי: הוא הלך.
<רפאל קטשווילי: הוא סיים את דבריו והלך.
<בני רגב: - - איך מכרו דירות?
<בני רגב: הרי תחשבו קצת, איזו חוקיות פה?
<בני רגב: מכרו דירות ואין אישורים.
<בני רגב: הקבלנים היזמים מכרו דירות.
<בני רגב: את כל הדירות מכרו בלי אישורים.
<בני רגב: שינוי תב"ע: שינו את התב"ע בוועדה המחוזית.
יעקב אשר: למה שינו?
<בני רגב: על מה שינו?
<בני רגב: למה שינו?
<בני רגב: זה חוקי?
<בני רגב: בדקתם?
יעקב אשר: שינו בשביל צרכי ציבור, להגדיל שטחים חומים.
<בני רגב: שינו בגלל שיקולים - - -
יעקב אשר: בשביל להגדיל שטחים חומים.
<בני רגב: הוועדה המחוזית ששלט בה שר הבינוי והשיכון דאג לכך לשנות שינוי תב"ע בוועדה המחוזית.
<בני רגב: אני אומר לכם את זה באחריות, ותעשו את הבדיקה.
<בני רגב: עכשיו, 3,100 יחידות דיור.
<בני רגב: תדעו לכם, זו עוד עיר בתוך עיר.
<בני רגב: אתם יודעים מה המשמעות?
<בני רגב: ואני רוצה להגיד לכם עוד משהו, ואני אומר את זה לטובת הציבור החרדי: המקום שהם הולכים לבנות ולגור לא מתאים להם.
<בני רגב: מול שכונה של חילונים ודתיים ב"גני יער", שכונה לתפארת של זוגות צעירים.
דוד אזולאי: כולם דואגים לחרדים.
דוד אזולאי: כולם דואגים - - -
<אלווירה קוליכמן: אנחנו דואגים ללוד.
<בני רגב: אני אומר לכם, זו תהיה פגיעה גם בציבור החרדי וגם בציבור החילוני.
<בני רגב: תחשבו טוב על זה.
<בני רגב: תתנו את הדעת.
<בני רגב: אני אומר לכם שלא סתם ראש העיר עומד עם הרגליים האחוריות.
<בני רגב: אבל להגיד: לפגוע בציבור החרדי – לא.
<בני רגב: חלילה, לא.
<בני רגב: אבל תמצאו פתרון אחר.
מירי רגב: מר בני רגב, תודה רבה לך.
מירי רגב: אני מבקשת את התייחסות משרד הבינוי והשיכון - - -
משה גפני: אני הולך לוועדה אחרת.
משה גפני: סתם היו המריבות האלה.
משה גפני: אני יוצא מפה מאוכזב לגמרי.
מירי רגב: אנחנו נקבל איזושהי החלטה כאן, ואני אבקש אותך ראש העיר שתפגוש את חבר הכנסת משה גפני בהקדם אצלך במשרד, ותדברו בנחת על הסוגיה הזאת, ונראה איך נביא את הפתרון הנכון לעיר לוד ולאנשים - - -
<בני רגב: חבר הכנסת משה גפני, אני אצטרף לפגישה הזאת.
משה גפני: כן, הבעיה שאתה מתעלם מהעניין שאנשים תמימים שילמו כסף ואין מי שיפצה אותם.
<קריאה: הוא לא מתעלם.
מירי רגב: אתה יודע מה, הם לא תיאמו ביניהם.
מירי רגב: מה שאמר ראש העיר בתחילת הדברים, הם לא תיאמו.
מירי רגב: מר בני רגב נכנס אחריו.
משה גפני: נו, מה את רוצה - - -
מירי רגב: אתה שמעת את הדברים.
מירי רגב: אני חייבת להגיד פה משהו לפני שאתה יוצא: ראש העיר, מר יאיר רביבו, אומר ומדבר מדם ליבו.
מירי רגב: הוא לא מנסה להגיד - - -, והוא לא נגד אוכלוסייה כזאת או אחרת - - -
משה גפני: יושבת הראש, זה לא חרדים, מדובר על אתיופים.
משה גפני: גם על - - - הוא כזה.
מירי רגב: נו, די, בחייך, חבר הכנסת משה גפני.
משה גפני: בחייכם, תעשו טובה.
משה גפני: אתה גזעני במובן הכי חמור של המילה.
יעקב אשר: הוא לא היה רגע אחד חרדי.
משה גפני: הכי חמור - - -
יעקב אשר: לא היה - - - שהיה מעז לעשות את זה.
משה גפני: זה לא מוביל לשום מקום.
מירי רגב: חבר הכנסת משה גפני, אתם תיפגשו - - -
משה גפני: לשום מקום.
יעקב אשר: לא היית - - -
משה גפני: - - - אנשים, תענה להם על הכסף.
מירי רגב: תיכף נדבר בעניין הזה.
יעקב אשר: לא היית מעזה לעשות דיון כזה.
משה גפני: לא היה דבר כזה במדינת ישראל.
יעקב אשר: וכשפרטים שלמים פה - - -
משה גפני: עומד ראש עיר עם כיפה.
משה גפני: אומר לאנשים דתיים, אומר להם שהכסף שלכם ילך לאיבוד.
יעקב אשר: יש עוד אנשים - - - לנהל עיר.
יעקב אשר: אתה עושה טעות אמיתית.
משה גפני: אתה גזעני שלא היה כדוגמתו.
<יאיר רביבו: ואתה חצוף.
<יאיר רביבו: אתה חצוף - - -
משה גפני: סתום את הפה.
יעקב אשר: תתבייש לך.
<יאיר רביבו: אתה חצוף.
יעקב אשר: תתבייש.
מירי רגב: מר יאיר רביבו, די.
מירי רגב: חבר הכנסת משה גפני, לא, אתה לא יכול להגיד - - - גזען.
מירי רגב: אתה לא יכול להגיד את זה בכלל.
<יאיר רביבו: לא, הוא חצוף.
<יאיר רביבו: הוא לא ידבר ככה לראש עיר נבחר.
משה גפני: גזעני.
<יאיר רביבו: מי אתה בכלל?
<יאיר רביבו: מי אתה בכלל שאתה קורא לי גזעני?
<יאיר רביבו: אני ראש עיר נבחר.
<יאיר רביבו: מי אתה שאתה תגיד לי שאני גזעני?
<יאיר רביבו: חצוף.
יעקב אשר: - - - מה שדיברת, מר יאיר רביבו.
יעקב אשר: תשמע מה שדיברת.
<יאיר רביבו: אתם חצופים.
<יאיר רביבו: אתם חצופים ופוגעים - - -
ישראל אייכלר: אתה יותר גרוע - - -
<יאיר רביבו: די כבר.
דוד אזולאי: - - - לא, לא, לא, עד כאן.
דוד אזולאי: יש גבול לכל דבר - - -
<יאיר רביבו: אתה - - -
ישראל אייכלר: אתה יותר גרוע - - - בלוד.
<יאיר רביבו: אתם - - -
ישראל אייכלר: אתה מדבר כמו גזען.
ישראל אייכלר: אתה דיברת פה דברי גזענות.
מירי רגב: מר יאיר רביבו, שב.
<אלווירה קוליכמן: אל תחליטו את גורלה של לוד.
<יאיר רביבו: אני אוהב חרדים יותר מכם.
<יאיר רביבו: יותר מכם אני אוהב.
ישראל אייכלר: במעשה, לא - - -
<יאיר רביבו: כן, כן, במעשה.
מירי רגב: מר יאיר רביבו, שב, בחייך.
<יאיר רביבו: מי הם בכלל שהם יגידו - - -
ישראל אייכלר: אתה כובש זר בלוד.
ישראל אייכלר: לא עיר ערבית - - -
<יאיר רביבו: אני מאוד מקווה - - - יגיע למשטרה.
<יאיר רביבו: אני מאוד מקווה - - -
<יאיר רביבו: אני מאוד מקווה שיגידו מי מעורבב באחיסמך, כולל נבחרי ציבור, ושנגיע למשטרה ויחקרו.
<יאיר רביבו: מה שהיה על אדמות גינתון, על דודי אפל, זה כלום לעומת אחיסמך, ואני מוקלט פה.
ישראל אייכלר: אני לא יודע איפה זה אחיסמך.
ישראל אייכלר: אבל אני שומע ראש עיר ככה - - -
<יאיר רביבו: אז אני אומר לכם, תשקלו מילים, כי מי שדיבר פה לא סתם אמר מבקר המדינה.
<יאיר רביבו: אנשים מעורבבים פה ברמה האישית, ואני אומר את זה.
<יאיר רביבו: אנשים מעורבבים ברמה האישית.
<יאיר רביבו: ברמה האישית.
<יאיר רביבו: אז ברמה האישית.
דוד אזולאי: גברתי היושבת ראש, לא יעלה על הדעת שיישב פה נבחר ציבור - - - על חברי כנסת "חצופים" - - -
<יאיר רביבו: כי אתה תגיד לי גזען?
<יאיר רביבו: - - - תגיד לי גזען?
<יאיר רביבו: תגיד לי גזען.
<יאיר רביבו: - - - לי גזען.
דוד אזולאי: מן הראוי היה להוציא אותו החוצה מהדיון.
ישראל אייכלר: מי שלא רוצה, אין ראש עיר בעולם שיגיד שהוא לא רוצה יהודים בעיר שלו.
ישראל אייכלר: כך אתה אמרת את זה פה.
<יאיר רביבו: הנה אני אומר: רוצה אני.
<יאיר רביבו: רוצה אני.
<יאיר רביבו: אני רוצה רק - - -
ישראל אייכלר: - - - הפוך, אמרת אוכלוסייה חלשה.
ישראל אייכלר: - - - חלשים.
<יאיר רביבו: נכון.
<יאיר רביבו: אז לתת עוד אוכלוסייה חלשה על אוכלוסייה חלשה?
<יאיר רביבו: עוד?
<אלווירה קוליכמן: אבל אתם שאלתם את האוכלוסייה שלכם אם העירייה מסוגלת לתת - - -?
<אלווירה קוליכמן: אתם שאלתם?
<אלווירה קוליכמן: אנחנו בדקנו.
<אלווירה קוליכמן: נכון לאוכלוסייה שלך גם אין פתרונות.
<אלווירה קוליכמן: לאוכלוסייה - - -
דוד אזולאי: אני חושב שאת צריכה לקרוא לראש העיר קודם כל לסדר על הדברים שהוא אמר כאן - - -
מירי רגב: אני לא מוכנה שיקראו פה אחד לשני גזען.
דוד אזולאי: אני חושב שברגע שאומר: חברי כנסת חצופים, ואת לא קוראת לו לסדר, יש טעות מצידך.
<יאיר רביבו: ולהגיד לי גזען?
<יאיר רביבו: והוא יקרא לי גזען?
<יאיר רביבו: זה יקרא לי גזען?
דוד אזולאי: אתה אל תעשה כאן הכללות.
<יאיר רביבו: אני לא גזען.
דוד אזולאי: אתה לא תעשה כאן הכללות.
דוד אזולאי: שמעת אותי?
<יאיר רביבו: בוא נרגע.
דוד אזולאי: אל תעשה הכללות.
<יאיר רביבו: אני מציע: בוא נרגע.
מירי רגב: מר יאיר רביבו, אני מבקשת ממך לדבר בכבוד לחברי הכנסת, וחברי הכנסת ינהגו בכבוד - - -
דוד אזולאי: ותחזור בך ממה שאמרת - - -.
דוד אזולאי: אתה לא תגיד - - -
<יאיר רביבו: שאלה - - - ואמרו לי גזען, אני אחזור.
דוד אזולאי: כשמכבדים אותך, אתה לא תקרא פה לכולם - - -
<יאיר רביבו: אף אחד לא יקרא לי גזען.
דוד אזולאי: אתה לא תקרא לכולם חצופים.
<יאיר רביבו: אני נשוי לאישה חרדית, ואני מבית דתי, ואף אחד לא ילמד אותי מה זו אהבת הדת.
<יאיר רביבו: אף אחד.
<יאיר רביבו: אתם העסקנים חושבים שאתם מייצגים את כל הציבור.
<יאיר רביבו: אני מייצג את הציבור טוב מכם או מכם.
דוד אזולאי: אף אחד לא דיבר בלשון רבים.
דוד אזולאי: אתה דיברת בלשון רבים.
<יאיר רביבו: אמרו לי גזען.
דוד אזולאי: גזען זה לא לשון רבים.
<יאיר רביבו: זה לא?
<יאיר רביבו: טוב.
דוד אזולאי: לא אמר גזענים.
<יאיר רביבו: הוא אמר לי גזען.
דוד אזולאי: אתה אמרת חצופים, ואני מבקש ממך לחזור בך.
<יאיר רביבו: על חצוף אני מתנצל.
מירי רגב: בזה נגמר כרגע הדיון על אחיסמך, ואני לא פותחת את אחיסמך.
מירי רגב: משרד הבינוי והשיכון, בבקשה.
דוד אזולאי: את לא יכולה להגיד לא לפתוח את אחיסמך, מפני שכל אחד יקבל רשות דיבור וידבר על מה שהוא רוצה.
מירי רגב: תדברו על מה שאתם רוצים, אבל בצורה מכובדת.
יעקב אשר: זה לא היה צריך להיפתח בכלל.
מירי רגב: אתם פתחתם את זה.
יעקב אשר: זה לא היה צריך - - -
מירי רגב: זה לא היה במצע הדיון.
מירי רגב: תקרא את מצע הדיון.
יעקב אשר: אני יודע שלא.
מירי רגב: אז למה פתחת את זה?
יעקב אשר: אני לא פתחתי את זה.
מירי רגב: אז חבר הכנסת משה גפני פתח את זה, וחבר הכנסת אריאל אטיאס פתח את זה.
מירי רגב: לא אנחנו פתחנו את זה.
מירי רגב: אנחנו דיברנו על - - -
יעקב אשר: - - - מבקש להתייחס לעיר לוד בכללה.
<טימור מגרלי: טימור מגרלי, אדריכל מחוז המרכז, משרד הבינוי והשיכון.
<טימור מגרלי: אני אציין עובדות: בשנת 2008 אושרה תכנית ל"ד-8100, אחיסמך הגדולה, שתוכננה על ידי מינהל מקרקעי ישראל, ומאז חברת "לנדקו", "לורם" לשעבר, הייתה אחראית על פיתוח התשתיות.
<טימור מגרלי: ב-2011 משרד הבינוי והשיכון הכין תכנית צל, תכנית מנחה, במטרה להגדיל את תקן מוסדות הציבור, ומאז התכנית הועברה לוועדה המקומית לוד, שהיא האחראית הפורמלית, יוזמת התכנית.
<טימור מגרלי: תכנית סטטוטורית, נקראת ל"ד-8100/3, במטרה להגדיל את תקן מוסדות הציבור, ולהגדיל קיבולת יכולת הדיור מ-3,000 ל-3,600 יחידות דיור.
<טימור מגרלי: התכנית נדונה בוועדה המחוזית לתכנון ובנייה לפני כשנה.
<טימור מגרלי: הוחלט להפקידה בתנאים.
<טימור מגרלי: התנאים מולאו.
<טימור מגרלי: והתכנית הועברה לחתימה של כבוד ראש העיר לצורך פרסום הפקדה להתנגדויות, על פי החוק, הליך תקני, לצורך הגשת התנגדויות, גם בכל מכלול הדברים האלה.
<טימור מגרלי: אלו העובדות.
מירי רגב: עכשיו, יש לי שאלה: האם הקרקע הזאת הייתה מיועדת מראש לתכנית של אנשי קבע?
<טימור מגרלי: היו מהלכים, ואני הייתי שותף כמתכנן מחוז במשרד הבינוי והשיכון להביא אוכלוסייה משרתת קבע, והיו מספר סבבים.
<טימור מגרלי: גם בדקנו איזשהו ברמה תכנונית.
<טימור מגרלי: אני לא יודע, אין לי כלים לציין, מדוע, מאיזה סיבות, באמת אותה עמותה החליטה להעביר את האוכלוסייה הזו.
<טימור מגרלי: אני יודע שקמה שכונת קבע - - -
ישראל אייכלר: למה הם לא באו?
ישראל אייכלר: אני רוצה לדעת למה הם לא באו.
מירי רגב: לא, אתה תמתין רגע.
<טימור מגרלי: זהו.
מירי רגב: עכשיו, שאלה נוספת שלי: האם יש היום קרקע בלוד שאפשר להביא לטובתה שכונה של קבע?
<טימור מגרלי: היום, כפי שצוין קודם, 1,300 יחידות דיור – הקרקע נרכשה מהמושב, מגורמים פרטיים, עבור 1,300 יחידות דיור.
<טימור מגרלי: כ-1,700 יחידות דיור מהתכנית המקורית היא קרקע בבעלות המדינה.
<טימור מגרלי: כלומר, הדין עליה, ברגע שהתכנית תאושר למתן תוקף, ניתן לקדם - - -
מירי רגב: מר דן להב, פה אני צריכה אותך.
מירי רגב: אם אנחנו באים היום לגברת בינת שוורץ, למשרד הפנים, למשרד הבינוי והשיכון, למשרד ראש הממשלה, ואומרים: אנחנו רוצים לחזק את העיר לוד.
מירי רגב: יש כרגע 1,700 יחידות דיור על קרקע של המדינה.
<טימור מגרלי: אפילו יותר.
מירי רגב: יותר.
מירי רגב: זה עוד יותר טוב.
מירי רגב: ואנחנו היום רוצים לשלב אוכלוסייה של חרדים, אוכלוסייה של ערבים, אוכלוסייה של חילונים, ואנחנו רוצים בעצם לחזק, ובעצם זה ייתן פתרון.
מירי רגב: קודם כל, ייתן פתרון לאותם אנשים שבאו וקנו בדין את הקרקע.
מירי רגב: ראש העיר אומר: אין לי בעיה עם מי שקנה בדין את הקרקע.
מירי רגב: אני רוצה שהעיר שלי לא תהפוך לעיר שאני בעוד חמש שנים לא אוכל להסתכל לתושבים בעיניים.
מירי רגב: אני נבחר על ידי התושבים.
מירי רגב: אני רוצה שהעיר הזאת תהיה עיר משולבת, חזקה, עם אוכלוסייה מגוונת.
מירי רגב: האם היום אנחנו יכולים, מר דן להב, ואני הולכת להוביל את המהלך הזה, כדי שגם החרדים - - -
יעקב אשר: לא, את שואלת שאלה אחרת - - -
יעקב אשר: תני לי להסביר לך - - -
מירי רגב: לא, אל תסביר אותי.
מירי רגב: אני שואלת את השאלה.
מירי רגב: אני רוצה להביא למצב - - -
יעקב אשר: שאלת אותו אם יש עתודה נוספת.
יעקב אשר: הוא לא ענה לך על עתודה נוספת.
מירי רגב: הוא ענה לי על - - -
יעקב אשר: הוא ענה לך על העתודה הזאת.
מירי רגב: לא, אתה - - -
יעקב אשר: אני לא יודע?
יעקב אשר: אני עוזר לה בחוקים אחרים, תני לי גם פה.
מירי רגב: אתה העתודה באחיסמך?
<טימור מגרלי: אני דיברתי במסגרת התכנית הנוכחית.
מירי רגב: לא, אבל אני שואלת אותך לא אחיסמך.
יעקב אשר: היא שואלת שאלה אחרת.
מירי רגב: אני שואלת לא במסגרת השכונה.
זבולון כלפה: התב"ע הכללית של העיר.
מירי רגב: אני חושבת שפתרון הבעיה כרגע לעיר לוד תהיה - -
יעקב אשר: לאתר מקום נוסף.
יעקב אשר: לתת חיזוק נוסף לעיר.
מירי רגב: - - לאפשר חיזוק נוסף לעיר.
מירי רגב: ובהצמדה לחיזוק הזה בעצם לאפשר לה את כל התשתיות, ואת כל המרחב.
<בני רגב: בתוך אחיסמך.
יעקב אשר: לאו דווקא בתוך - - -
<בני רגב: רק באחיסמך.
ישראל אייכלר: למה רק?
יעקב אשר: תעשה לבד.
יעקב אשר: יש עירייה.
יעקב אשר: חכה.
<קריאה: אחרי כל מה שעשית שם?
מירי רגב: עכשיו, אני שואלת שאלה מאוד פשוטה: האם אנחנו יכולים, יש קרקע נוספת של המדינה?
<טימור מגרלי: במרכז העיר מתוכננות מספר תכניות שהן ברובן - - -
מירי רגב: - - - שילובים בה.
מירי רגב: אז אפשר לעשות, אפשר לקחת מתוך אחיסמך, להקים שכונה צבאית, - -
מירי רגב: - - ואת החלק מהאוכלוסייה של אחיסמך, אפשר לקחת את ה-3,000 של אחיסמך, חצי מהם להוסיף שם שכונה צבאית, וחצי מהם להעביר לשכונה אחרת?
<יאיר רביבו: אני הצעתי, מה שאני הצעתי, ולצערי נציגי היזמים העבירו לחבר הכנסת אריאל אטיאס מידע הפוך, וזה גם מלמד אותי עם מי לדבר ומה - - -
<קריאה: מר יאיר רביבו, זה לא היה ולא נברא.
<יאיר רביבו: לא, לא, סליחה.
<יאיר רביבו: אני שמעתי, הבנתי.
<יאיר רביבו: ב"גני יער" היום, שזו השכונה, מעבר לכביש 40, זו השכונה שהייתה אמורה לחזק את העיר.
<יאיר רביבו: זה היה אמור לחזק את כל הרצועה הזאת.
<יאיר רביבו: זה התחיל עם בן שמן, גינתון.
<יאיר רביבו: לצערי, זה הגיע לפרשיית שרון, דודי אפל.
מירי רגב: כן, ירד.
<יאיר רביבו: ירד.
<יאיר רביבו: ואז בנו את שכונת "גני יער" – 1,500 יחידות דיור.
<יאיר רביבו: למען הגילוי הנאות, אני גר שם, מר בני רגב גר שם, אנשים גרים.
<יאיר רביבו: זו שכונה חזקה, צעירה וטובה.
<יאיר רביבו: וצמודה אליה שכונת אחיסמך, דרומית אליה, של 3,500 יחידות דיור.
<יאיר רביבו: 3,500 יחידות דיור, שכונה ליד שכונה חילונית זה יכול ליצור בדיוק את המציאות שיש - - -
מירי רגב: ליצור חיכוכים ומתיחות שאנחנו לא רוצים - - -
<יאיר רביבו: מה שאני הצעתי, היום מכרו 2,500 יחידות דיור, ואני לא מתכוון לפגוע באלה שקנו.
<יאיר רביבו: בגלל זה אמרתי: לא הבינו אותי.
<יאיר רביבו: מי שקנה קנה בדין, אין לי מה לעשות עם זה; ואני רוצה, שמי שקנה, לעשות את זה הכי מהר שהוא יוכל לרכוש את הקרקע.
מירי רגב: זאת אומרת, מי שקנה לא ייפגע.
מירי רגב: לך יש בעיה עם ה-1,500 הנוספים.
<יאיר רביבו: בין 1,000 ל-1,500, תלוי בשבס שייתנו.
<יאיר רביבו: אמרתי: צריך לעשות חלוקה.
<יאיר רביבו: להצמיד את זה גאוגרפית לשכונת גני יער, לתכנן, ואז לקבל שתי שכונות: אחת, שכונה של 2,500 יחידות דיור באפיון חרדי; ואחת, שכונה של 2,500 יחידות דיור באפיון מסורתי חילוני.
<יאיר רביבו: וזה שתי שכונות שיכולות לחיות.
<יאיר רביבו: צריך לתכנן את זה.
<יאיר רביבו: לראות את המדידות, ולעשות - - -
מירי רגב: זאת אומרת, מה שאתה אומר פה זה דבר אחד בסיסי:
מירי רגב: אל"ף, מי שקנה לא ייפגע.
מירי רגב: חבר הכנסת דוד אזולאי, שמעת את זה?
דוד אזולאי: שומע, שומע.
מירי רגב: אז זה אחרת ממה שדובר, נכון?
ישראל אייכלר: אתה תחתום על האישורים שלהם?
מירי רגב: אבל הוא אמר את זה עכשיו, נכון?
ישראל אייכלר: אני דורש - - -
מירי רגב: אתה שואל שאלת בומרנג?
ישראל אייכלר: - - - על האישורים או לא?
<יאיר רביבו: חבר הכנסת ישראל אייכלר - - - זה לא זבנג וגמרנו.
<יאיר רביבו: זה לא זבנג וגמרנו.
<יאיר רביבו: יש פה ראש עיר לשעבר.
מירי רגב: מה שאומר פה מר יאיר רביבו הוא דבר מאוד פשוט: מי שקנה לא ייפגע.
מירי רגב: אבל אני - - -
ישראל אייכלר: מה זה "לא ייפגע"?
ישראל אייכלר: הוא יאשר להם או לא יאשר להם?
מירי רגב: אני אחתום על ההפקדה.
מירי רגב: ברגע שאני אדע שאני אוכל לחלק את ה-2,500 יחידות דיור שכבר קנו, ועוד 1,500 יחידות דיור עם אוכלוסייה מסורתית חילונית.
מירי רגב: כדי שאני אראה את התכנית הזאת כתכנית מושלמת, אז אני אחתום על זה.
מירי רגב: זה עושה לי שכל.
ישראל אייכלר: עוד עשר שנים.
מירי רגב: לא, לא, לא, לא, זה יהיה מהר.
מירי רגב: אני מבטיחה לך שזה יהיה מהר.
מירי רגב: זה יהיה יותר מהר ממה שאתה חושב.
מירי רגב: משרד הבינוי והשיכון, את ה-1,500 יחידות הדיור האלה, אני רוצה לראות איך אנחנו מחברים לשם את "חבר".
מירי רגב: ל-1,500 יחידות הדיור האלה את "חבר", כדי לעזור לראש העיר לקחת את ה-2,500 יחידות דיור שכבר קנו באחיסמך; את האוכלוסייה החרדית, שיחיו במאפיינים שלהם; ואת ה-1,500 יחידות דיור, להביא אוכלוסייה חילונית מסורתית.
מירי רגב: את זה אני רוצה לקדם.
מירי רגב: ברגע שאנחנו נקדם את שני הפרויקטים האלה, אנחנו נוכל גם לתת להם את כל התשתיות ואת כל הפיתוח שדיבר על זה מר דן להב, ואז כל המשרדים בהתאם מתגבשים כדי לסייע ולחזק את התשתיות שם.
מירי רגב: זה הכיוון שצריך להיות.
מירי רגב: את זה אתה בבקשה תרשום לך, ואני רגע איתך.
מירי רגב: משרד הכלכלה, איפה הוא כאן?
<מרצדס צרפתי: כאן.
מירי רגב: איפה אתם נכנסים לטובת העסקים, ולטובת סיוע לארנונה, ולטובת סיוע למה שהם צריכים?
<מרצדס צרפתי: לטובת הארנונה – זה לא קשור אלינו בכלל.
<מרצדס צרפתי: וסיוע לעסקים – בגלל שלוד ממוקמת לצערי לא במפת העדיפות שאנחנו רגילים לעבוד דרכה, אז היא יכולה לקבל סיוע מהסוכנות לעסקים קטנים ובינוניים.
יעקב אשר: זו השערורייה הגדולה.
יעקב אשר: במקום זה אתה מתעסק עם - - -
<אלי סער: אבל על זה הוא דיבר.
<אלי סער: הוא דיבר על זה מלכתחילה.
<אלי סער: אתה לא היית - - -
מירי רגב: הוא לא מתעסק עם זה.
יעקב אשר: אתה מפספס.
מירי רגב: חבל שלא היית בהתחלה.
יעקב אשר: אני יודע מה היה בהתחלה.
מירי רגב: אם היית בהתחלה לא היית צועק ככה.
יעקב אשר: - - - לא היינו מגיעים לזה בכלל.
מירי רגב: בבקשה, משרד הכלכלה.
<מרצדס צרפתי: מבחינת סיוע לעסקים קיימת הסוכנות לעסקים קטנים ובינוניים שעוזרת ליזמים ולעסקים קטנים, מלווה אותם מהשלב הראשוני, ואנחנו נשמח לעזור לראש העיר בנושא.
<מרצדס צרפתי: לגבי שאר התחומים שראש העיר יצטרך עזרה, אנחנו נשמח לשבת איתו, כלי-כלי, ולראות אם אנחנו יכולים להתאים לטובת העיר.
מירי רגב: ראש העיר, האם פנית לשר הכלכלה בעניין הזה?
מירי רגב: האם יש לך סיוע שם?
<יאיר רביבו: אני מניח שהוא יבוא.
<יאיר רביבו: זה לא משרד, נראה לי, שיש לו כל כך הרבה אמצעים מהותיים.
<מרצדס צרפתי: כשתצטרך מעונות יום אתה - - -
<יאיר רביבו: אה, משרד הכלכלה.
<יאיר רביבו: כן, כן.
מירי רגב: משרד הכלכלה זה כולל מעונות יום.
<יאיר רביבו: אנחנו בונים עכשיו בסיוע משרד הכלכלה שבעה מעונות יום בעיר.
<מרצדס צרפתי: נכון.
<יאיר רביבו: כן, אבל עוד פעם: זה לא משהו אסטרטגי.
<יאיר רביבו: אני בא לפה לדבר על אסטרטגי.
יעקב אשר: אז אני רוצה לדבר אסטרטגי, רק שייתנו לי.
מירי רגב: אוקיי, משרד הכלכלה, הבנתי את מה שאתם אומרים.
מירי רגב: תיכף גם נסכם בעניין הזה.
מירי רגב: חבר הכנסת זבולון קלפה, אתה רוצה להגיד?
זבולון כלפה: כמה מילים בקצרה.
זבולון כלפה: קודם כל, אני מצר קצת על הדיון שהוא נסחף לדעתי קצת למקומות שאף אחד לא ציפה, לא חשב ולא רצה אותם.
זבולון כלפה: בסופו של דבר, אני חושב שמול כולנו ניצבת פה מציאות, התמודדות עם עיר שנמצאת במרכז הארץ, כמו שתיאר פה נציג משרד ראש הממשלה, מר דן להב, שלכאורה עם הרבה-הרבה מאוד פוטנציאל.
זבולון כלפה: אבל מצד שני, משום מה מצויה באיזושהי מין חצי תרדמת כזו, הייתי אומר, מסיבות שונות ומגוונות.
זבולון כלפה: תוך כדי הדברים עלה מצד אחד שיש פה עבודה של צוות ממוקד כדי לתת סיוע לעיר.
זבולון כלפה: אבל מצד שני, אני אומר עוד פעם, באמירות של הדברים ששמענו פה, נשמעו פה לא מעט דברים שבעצם אנחנו קצת נצמדים לכללים של הפורמליסטיקה במקום לתת את הסיוע.
זבולון כלפה: יש פה ראש עיר חדש, עם צוות חדש, עם הרבה נכונות ורצון, ואני חושב שאפשר לעשות פה שינוי שהוא מאוד משמעותי.
זבולון כלפה: לא יעלה על הדעת שאנחנו שמענו פה אמירה, למשל, נציג משרד הפנים, שראש העיר הגיש את הבקשה בצורה מסוימת, ואם הייתה מוגשת אחרת הדברים היו מתייחסים אחרת.
זבולון כלפה: אני לא בא חלילה לתקוף אישית אף אחד, אבל אני חושב שזו חובתנו כממשלה להבין שיש פה אתגר ברמה הלאומית, ולטובת הדבר הזה צריך לגייס פה את מירב הכוחות ולעזור פה עם כולם.
זבולון כלפה: ואני מציע לך, אדוני ראש העיר, לא להיגרר פה לשום עימותים עם אף אחד, כי בסופו של דבר זה אינטרס של כולנו בלי יוצא מן הכלל: חרדים, ערבים, דתיים, חילונים – זה לא משנה מי.
זבולון כלפה: כולם חפצים בפיתוח של המקום הזה, של העיר לוד.
זבולון כלפה: ואני חושב שהחכמה היא באמת לרתום את כלל הכוחות, ולא משנה איזו מפלגה הם מייצגים, לא משנה איזה משרד הם מייצגים.
זבולון כלפה: כולם רוצים את העניין הזה.
זבולון כלפה: והחכמה היא פה באמת בשכל ישר וברוח טובה אפשר להפוך את העיר לוד לפנינה משמעותית שתהיה אבן שואבת לאוכלוסייה.
זבולון כלפה: ללא ספק הגעה של אוכלוסייה לעיר היא מנוף משמעותי; וללא ספק, שיפור של התעסוקה.
זבולון כלפה: אני רוצה לומר לך שאפשר לעשות את הדברים לאו דווקא בפעילות טורית, אפשר לעשות את הדברים גם בפעילות מקבילית.
זבולון כלפה: וברגע שעושים את הדברים בצורה מקבילית, פועלים ביחד בשתי הזרועות גם יחד, ויש פה הירתמות של משרדי הממשלה השונים, אני חושב שחובתה של הוועדה, של הכנסת, באמת ללוות את העניין ולדאוג שהתהליכים האלה מתכנסים לאיזשהו כיוון מעשי.
זבולון כלפה: הדבר הוא אפשרי, ואני חושב שיש פה הזדמנות טובה מאוד.
זבולון כלפה: ואני שמח על כך שאחרי שיש שלוש פעמים ועדות קרואות בעיר לוד, יש ראש עיר מכהן, נבחר, ואני מקווה שבעזרת השם בכוחות משותפים אפשר יהיה להרים.
מירי רגב: חבר הכנסת יעקב אשר, בבקשה, ולאחר מכן חבר הכנסת דוד אזולאי.
יעקב אשר: גברתי היושבת ראש, אני רוצה להזכיר לאדוני ראש העיר, ואני אומר: חבל.
יעקב אשר: אני חושב שחבל כי אתה מפספס את העיקר.
יעקב אשר: אתה היום ראש עיר של עיר באמת מורכבת.
יעקב אשר: עיר שהצליחה לשבת קצת, מה שנקרא, לעלות טיפה בסדרי עדיפויות של המדינה, אבל בשלב מסוים זה מחליק חזרה, אחורנית, וזה רק יחליק יותר עם כל הסיפורים הללו שהם ממש לא נכונים.
יעקב אשר: אני רוצה לומר לך דבר אחד: אתה צריך לנצל את הכוח כאן, בכנסת, של כולם כדי באמת לשנות דברים עיקריים בעיר.
יעקב אשר: אבל כדי לשפר עיר, ומדבר איתך ראש עיר שבתקופה שלו בני ברק, שהיא עיר של 180,000 תושבים, שרובם חרדים, אוקיי?
יעקב אשר: עלתה מסוציו-אקונומי 2 ל-3.
יעקב אשר: אבל הפתרון הוא לא בהצרת אוכלוסיות להיכנס, לא בעצירה של דברים.
יעקב אשר: וגם הניסיון להביא "חבר", להביא זה – אין לי בעיה, לא "חבר" ולא משהו אחר.
יעקב אשר: זה אפילו מצחיק.
יעקב אשר: זה לא עובד ככה.
יעקב אשר: זה לא עובד בצורה הזאת.
יעקב אשר: זה לא יסגור את העניין.
יעקב אשר: אתה צריך דבר אחד לעשות בתכנית אסטרטגית: לנצל את הכוח של יושבת הראש שנמצאת כאן ושל עוד אנשים שנמצאים בבניין הזה ולקבל הטבות מיוחדות לעיר שלך בנושא אחד – אזורי תעסוקה.
יעקב אשר: שמשרדים - - -
<יאיר רביבו: ועדיפות לאומית.
יעקב אשר: זה ממילא בתוך אזור עדיפות לאומית.
יעקב אשר: אתה צריך לבקש את זה.
יעקב אשר: אזורי תעסוקה.
יעקב אשר: אתה צריך להקים אצלך אזורי תעסוקה.
יעקב אשר: משרדי ממשלה, גברתי היושבת ראש, צריכים להעביר את המשרדים שלהם לשם.
יעקב אשר: היום בבני ברק כדוגמה יש לנו אזור, אתר, שהוא נראה כמו מנהטן.
יעקב אשר: אוקיי, אז אתם לוד.
יעקב אשר: זה קצת יותר רחוק.
יעקב אשר: אבל בכל מקום יש את באר הנפט שלו.
יעקב אשר: עכשיו, אתה כראש עיר שנכנס עכשיו לתפקיד, ואני לא יודע כרגע מה המצב.
יעקב אשר: אז אתה מאוזן כרגע, אבל אתה יודע, על הקשקש.
יעקב אשר: אוקיי?
יעקב אשר: תהליך כזה של בנייה זה אגרות והיטלים.
יעקב אשר: זו מהפכה בעיר.
יעקב אשר: זה נותן לך זמן לא לרוץ.
<יאיר רביבו: פתרו באחיסמך מאגרות והיטלים, שתביני.
<יאיר רביבו: העירייה לא רואה שקל - - -
יעקב אשר: לא נכון.
יעקב אשר: יש את הסכמי הפיתוח, ויש – תלוי איזה אגרות.
יעקב אשר: יש הכנסות ויש הרבה הכנסות.
יעקב אשר: וזה ייתן לך את הזמן להתמקד בתקופה הזאת בפיתוח עסקי.
<יאיר רביבו: אתה יושב ראש השדולה - - - המוניציפאלית.
יעקב אשר: עכשיו, אני אומר דבר אחד: מה ששאלה מקודם יושבת הראש, היא שאלה את משרד הבינוי והשיכון האם יש מקום נוסף, כדי לתת, לבוא בתנועת מלקחיים: לחזק את העיר מצד אחד עם האוכלוסייה הזאת, לחזק את העיר מצד שני.
יעקב אשר: מה, אכפת לנו שיחזקו את העיר עם "חבר" או עם דברים אחרים.
יעקב אשר: אנחנו נעזור כולנו.
יעקב אשר: אל תיכנס לבוץ הזה.
יעקב אשר: אל תיכנס למלחמה המיותרת הזאת.
יעקב אשר: אפשר להגיע להבנות כאלה ואחרות, אבל זה יעסיק אותך, זה יכניס אותך לתוך שלולית עמוקה שממנה לא יצא לך מבנה תעשייה אחד.
יעקב אשר: אחד לא.
יעקב אשר: לא יצא לך אזור תעסוקה אחד.
יעקב אשר: לא יצא לך מגדל אחד ולא משרד ממשלתי אחד.
יעקב אשר: לכן, אני אומר שצריך לרדת מאור הזרקורים, ולשבת, בלי האשמות ובלי סיפורים.
יעקב אשר: יש פה אוכלוסייה - - -
<יאיר רביבו: אדוני, אני מסכים עם דבריך.
<יאיר רביבו: רק אני אחזק כי אתה פספסת כשדיברתי בהתחלה: שימו את לוד במפת העדיפות הלאומית כמו בני ברק, אגב.
<יאיר רביבו: אני חושב שמי שבמרכז הארץ, סוציו-אקונומי עד 4 - - -
יעקב אשר: אנחנו לא בעדיפות הלאומית, אגב.
<יאיר רביבו: מה?
יעקב אשר: בני ברק לא בעדיפות הלאומית.
<יאיר רביבו: אז אני אומר, אני הצעתי ליושבת ראש הוועדה: מי שנמצא בצפון ובדרום יהיה במפת העדיפות הלאומית זולת אם הוא סוציו-אקונומי 9,8 או 10 - - -
יעקב אשר: יש פריפריה במרכז הארץ - - -
<יאיר רביבו: זה מה שאני אומר.
<יאיר רביבו: אבל תקשיב - - -
מירי רגב: אבל הוא דיבר על זה בהתחלה.
יעקב אשר: אני אומר את זה גם.
יעקב אשר: אבל תני לי לסיים, תני לי לסיים רק.
יעקב אשר: תני לסיים.
מירי רגב: תסיים.
יעקב אשר: שני משפטים אחרונים.